techiaith/cofnodycynulliad_en-cy huggingface dataset:
English: The two best years since figures have been recorded for delayed transfers of care in the Welsh health service were 2017 and 2018. So, we had fewer delayed transfers of care in those two years than at any time since those figures have been recorded, and that is a huge tribute to the effort that our colleagues in social services departments have made, with extra funding through the ICF, with the work that's been done in the regional partnership boards. And yes, it is a struggle for social services departments, as well as the health service, to deal with a sudden surge in demand, but last week, when Hywel Dda was under the pressure that it was under, it was because of the help that they received from social services departments in those areas that they were able to recover the position so that, by the end of last week, things were in a much better position. I was very grateful, Llywydd, that I was in Carmarthenshire on Thursday with social services staff and able to thank them, and the Plaid Cymru leader of that council, for the enormous efforts that they had made that week to assist the health service and to make sure that, as much as possible, people who were fit to be discharged from hospital were being assisted by those local authority services.
Welsh: 2017 a 2018 oedd y ddwy flynedd orau ers i ffigurau gael eu cofnodi ar gyfer oedi wrth drosglwyddo gofal yng ngwasanaeth iechyd Cymru. Felly, roedd gennym ni lai o achosion o oedi wrth drosglwyddo gofal yn y ddwy flynedd hynny nag ar unrhyw adeg ers i'r ffigurau hynny gael eu cofnodi, ac mae hynny'n deyrnged enfawr i'r ymdrech a wnaed gan ein cydweithwyr mewn adrannau gwasanaethau cymdeithasol, gyda chyllid ychwanegol drwy'r ICF, gyda'r gwaith sydd wedi cael ei wneud yn y byrddau partneriaeth rhanbarthol. Ac ydy, mae'n anodd i adrannau gwasanaethau cymdeithasol, yn ogystal â'r gwasanaeth iechyd, ymdrin ag ymchwydd sydyn mewn galw, ond yr wythnos diwethaf, pan oedd Hywel Dda yn dioddef y pwysau a oedd arno, oherwydd y cymorth a gawson nhw gan adrannau gwasanaethau cymdeithasol yn yr ardaloedd hynny y gwnaethon nhw lwyddo i adfer y sefyllfa fel bod pethau mewn sefyllfa well o lawer erbyn diwedd yr wythnos diwethaf. Roeddwn i'n ddiolchgar iawn, Llywydd, fy mod i yn Sir Gaerfyrddin ddydd Iau gyda staff gwasanaethau cymdeithasol ac yn gallu diolch iddyn nhw, ac i arweinydd Plaid Cymru y cyngor hwnnw, am yr ymdrechion aruthrol yr oedden nhw wedi ei gwneud yr wythnos honno i gynorthwyo'r gwasanaeth iechyd ac i wneud yn siŵr, cyn belled a phosibl, bod pobl a oedd yn ddigon iach i gael eu rhyddhau o'r ysbyty yn cael eu cynorthwyo gan y gwasanaethau awdurdod lleol hynny.
English: Thank you. I change to the leader of the opposition, Paul Davies.
Welsh: Diolch. Newidiaf i arweinydd yr wrthblaid, Paul Davies.
English: Thank you, Deputy Presiding Officer. First Minister, the Welsh Government's own latest figures have shown that more than 11,000 young people received counselling in 2017-18. Indeed, more worryingly, figures from the charity Barnardo's Cymru have confirmed that the number of children it helped in the past year rose by 56 per cent. In light of these very serious figures, can you tell us what immediate steps the Welsh Government is taking to address this problem and what new early intervention measures will be introduced to help reduce the number of children needing mental health support here in Wales?
Welsh: Diolch, Dirprwy Lywydd. Prif Weinidog, mae ffigurau diweddaraf Llywodraeth Cymru ei hun wedi dangos bod mwy na 11,000 o bobl ifanc wedi cael eu cwnsela yn 2017-18. Yn wir, yn fwy pryderus, mae ffigurau gan elusen Barnardo's Cymru wedi cadarnhau bod nifer y plant a gynorthwywyd ganddi yn ystod y flwyddyn ddiwethaf wedi cynyddu gan 56 y cant. Yng ngoleuni'r ffigurau difrifol iawn hyn, a allwch chi ddweud wrthym ni pa gamau uniongyrchol y mae Llywodraeth Cymru yn eu cymryd i fynd i'r afael â'r broblem hon a pha fesurau ymyrraeth gynnar newydd fydd yn cael eu cyflwyno er mwyn helpu i leihau nifer y plant sydd angen cymorth iechyd meddwl yma yng Nghymru?
English: I thank the Member for that important question. He will have seen that, in the draft budget published on 16 December, there is a doubling of the budget for mental health support in our schools in Wales; partly a response to the report of the health committee published earlier in this Assembly term. We want to make sure not only that we strengthen the counselling services that we currently provide, but we extend the age range of them as well and we extend their availability down the age range so that it's available to young people earlier in their school career, and when it may be possible to intervene in a way that will prevent problems from developing into the future. I think I managed to quote some figures last week in the Chamber that showed that 87 per cent of those young people who received school counselling didn't require any further intervention, and I think that is a real endorsement of the strategy that, right round this Chamber, Members have advocated in relation to children's mental health; that we get in early, we aim to prevent, and we don't draw young people into the more serious part of the system when we're able to provide more mainstream everyday services to which there is less stigma attached and more effect in their lives.
Welsh: Diolchaf i'r Aelod am y cwestiwn pwysig yna. Bydd wedi gweld, yn y gyllideb ddrafft a gyhoeddwyd ar 16 Rhagfyr, bod y gyllideb ar gyfer cymorth iechyd meddwl yn ein hysgolion yng Nghymru wedi dyblu; yn rhannol mewn ymateb i adroddiad y pwyllgor iechyd a gyhoeddwyd yn gynharach yn ystod y tymor Cynulliad hwn. Rydym ni eisiau gwneud yn siŵr ein bod ni'n cryfhau'r gwasanaethau cynghori yr ydym ni'n ei darparu ar hyn o bryd, ond hefyd ein bod ni'n ymestyn eu hystod oedran hefyd ac yn ymestyn faint y maen nhw ar gael i lawr yr ystod oedran fel eu bod ar gael i bobl ifanc yn gynharach yn eu gyrfa ysgol, a phan y gallai fod yn bosibl ymyrryd mewn ffordd a fydd yn atal problemau rhag datblygu i'r dyfodol. Rwy'n credu fy mod i wedi llwyddo i ddyfynnu rhai ffigurau yr wythnos diwethaf yn y Siambr a oedd yn dangos nad oedd angen unrhyw ymyrraeth bellach ar 87 y cant o'r bobl ifanc hynny a gafodd eu cwnsela mewn ysgolion, ac rwy'n credu bod hynny'n gymeradwyaeth wirioneddol i'r strategaeth y mae Aelodau ym mhob rhan o'r Siambr hon wedi ei hargymell o ran iechyd meddwl plant; ein bod ni'n cael atyn nhw'n gynnar, ein bod ni'n ceisio atal, ac nad ydym ni'n tynnu pobl ifanc i'r rhan fwyaf difrifol o'r system pan fyddwn ni'n gallu darparu mwy o wasanaethau beunyddiol prif ffrwd y mae llai o stigma yn gysylltiedig â nhw ac sy'n cael mwy o effaith yn eu bywydau.
English: I appreciate that response, First Minister, because as you know poor mental health can, of course, affect anyone from any background and at any age. Indeed, one of the less discussed facets of mental health is in relation to the farming sector in Wales. Sadly, agriculture carries one of the highest rates of suicide, and the remoteness of many farming communities mean they are often geographically distant from mainstream health services, which may limit their access to support. Now, you may be aware of the outstanding work done by the DPJ Foundation based in my own constituency, which is supporting those in rural communities by helping to break down that stigma you were just talking about attached to mental health. And as well as doing that, they are also running a project called Share the Load, a 24-hour telephone and counselling service. Therefore, in light of the good work done by the DPJ Foundation, and indeed others, can you tell us what your Government is doing to support the delivery of more local, tailored mental health support networks across the country?
Welsh: Rwy'n gwerthfawrogi'r ymateb yna, Prif Weinidog, oherwydd fel y gwyddoch, gall iechyd meddwl gwael effeithio ar unrhyw un o unrhyw gefndir ac ar unrhyw oedran, wrth gwrs. Yn wir, mae un o'r agweddau ar iechyd meddwl sy'n llai o destun trafod yn ymwneud â'r sector ffermio yng Nghymru. Yn anffodus, amaethyddiaeth sydd ag un o'r cyfraddau uchaf o hunanladdiad, ac mae natur anghysbell llawer o gymunedau ffermio yn golygu eu bod nhw'n aml yn bell yn ddaearyddol oddi wrth wasanaethau iechyd prif ffrwd, a allai gyfyngu ar eu gallu i gael cymorth. Nawr, efallai eich bod chi'n ymwybodol o'r gwaith rhagorol a wnaed gan Sefydliad DPJ yn fy etholaeth i fy hun, sy'n cynorthwyo'r rhai mewn cymunedau gwledig drwy helpu i chwalu'r stigma yr ydych chi newydd sôn amdano sy'n gysylltiedig ag iechyd meddwl. Ac yn ogystal â gwneud hynny, maen nhw hefyd yn rhedeg prosiect o'r enw Share the Load, gwasanaeth ffôn a chwnsela 24 awr. Felly, yng ngoleuni'r gwaith da a wnaed gan Sefydliad DPJ, ac yn wir eraill, a allwch chi ddweud wrthym ni beth mae eich Llywodraeth yn ei wneud i gynorthwyo'r ddarpariaeth o rwydweithiau cymorth iechyd meddwl wedi'u teilwra a mwy lleol ar draws y wlad?
English: I thank the Member for that supplementary question, again dealing with a very important aspect of mental health. I was very pleased to meet the founder of the DPJ Foundation at the Pembrokeshire show, where I saw other colleagues as well, and Lesley Griffiths and I were able to open their office there at the Pembrokeshire show and to hear from them about the fantastic work that they do. The Welsh Government has been pleased to support their work financially as well, because of course Paul Davies is right, there are particular vulnerabilities in the farming sector at different times. We've had dedicated mental health helplines to assist the farming community going back as far as the foot and mouth epidemic at the very start of devolution. So, we continue to work and to invest in those specialist services that are relevant in rural Wales. But, Paul Davies is also right, there are other aspects of mental health where there are particular needs - veterans services, for example, where we know that we have to provide a mental health service that, as well as being available to everybody, is skilled and able to respond to the particular sorts of mental health conditions that people who served in the armed forces are especially vulnerable to experiencing.
Welsh: Diolchaf i'r Aelod am y cwestiwn atodol yna, gan ymdrin unwaith eto ag agwedd bwysig iawn ar iechyd meddwl. Roeddwn i'n falch iawn o gyfarfod sylfaenydd Sefydliad DPJ yn sioe Sir Benfro, lle gwelais i gyd-Aelodau eraill hefyd, a llwyddodd Lesley Griffiths a minnau i agor eu swyddfa yno yn sioe Sir Benfro a chael clywed ganddyn nhw am y gwaith gwych y maen nhw'n ei wneud. Mae Llywodraeth Cymru wedi bod yn falch o gynorthwyo eu gwaith yn ariannol hefyd, oherwydd wrth gwrs mae Paul Davies yn iawn, ceir gwendidau penodol yn y sector ffermio ar wahanol adegau. Bu gennym ni linellau cymorth iechyd meddwl pwrpasol i helpu'r gymuned ffermio yn mynd yn ôl mor bell â chlwy'r traed a'r genau yn union ar ddechrau'r cyfnod datganoli. Felly, rydym ni'n dal i weithio ac i fuddsoddi yn y gwasanaethau arbenigol hynny sy'n berthnasol yng nghefn gwlad Cymru. Ond, mae Paul Davies hefyd yn iawn, mae agweddau eraill ar iechyd meddwl lle ceir anghenion penodol - gwasanaethau cyn-filwyr, er enghraifft, lle'r ydym ni'n gwybod bod yn rhaid i ni ddarparu gwasanaeth iechyd meddwl sydd, yn ogystal â bod ar gael i bawb, yn fedrus ac yn gallu ymateb i'r mathau penodol o gyflyrau iechyd meddwl y mae pobl sy'n gwasanaethu yn y lluoedd arfog yn arbennig o agored i'w dioddef.
English: First Minister, of course, it's not just children and young people, or indeed farmers, who are struggling to access appropriate mental health services. We also know that depression is more common in older people than in any other age group, and sometimes they are not being recognised as they should and therefore not being provided with t he support that they need. It is deeply worrying that people are not receiving some of the support that they need. The Welsh Government, of course, needs to ensure that individual departments aren't actually working in silos, either, but rather under one co-ordinated umbrella. Moving forward, what assurances can you offer the people of Wales that these services will indeed be made available to anyone who needs them, regardless of age, geography or background, and when will you be confident that we'll actually start to see these figures improve in the field of mental health support in Wales?
Welsh: Prif Weinidog, wrth gwrs, nid dim ond plant a phobl ifanc, na ffermwyr yn wir, sy'n ei chael hi'n anodd cael gafael ar wasanaethau iechyd meddwl priodol. Rydym ni hefyd yn gwybod bod iselder yn fwy cyffredin ymhlith pobl hŷn nag mewn unrhyw grŵp oedran arall, ac weithiau nid ydyn nhw'n cael eu cydnabod fel y dylen nhw ac felly nid ydyn nhw'n cael y cymorth sydd ei angen arnyn nhw. Mae'n destun pryder mawr nad yw pobl yn cael rhywfaint o'r cymorth sydd ei angen arnyn nhw. Mae angen i Lywodraeth Cymru sicrhau, wrth gwrs, nad yw adrannau unigol yn gweithio'n annibynnol ar ei gilydd, ychwaith, ond yn hytrach o dan un ymbarél cydgysylltiedig. Wrth symud ymlaen, pa sicrwydd allwch chi ei gynnig i bobl Cymru y bydd y gwasanaethau hyn ar gael i unrhyw un sydd eu hangen, beth bynnag fo'u hoed, eu daearyddiaeth neu eu cefndir, a phryd fyddwch chi'n hyderus y byddwn ni'n dechrau gweld y ffigurau hyn yn gwella ym maes cymorth iechyd meddwl yng Nghymru?
English: First Minister, GDP declined by 0.3 per cent in November, and I know that you like to blame Brexit for any weakness in the economy. However, isn't it revealing that we've had some much stronger data since the election? For instance, the Halifax have reported that house prices rose by 4 per cent in December. Deloitte, who surveyed companies' chief financial officers between 13 December, which was, of course, the day after the election, and 6 January, saw their business optimism balance rising from -35 per cent to +45 per cent. They say this constituted, and I quote, 'an unprecedented rise in business sentiment'. First Minister, isn't it now evident that what was holding the economy back was not the prospect of Brexit, but the prospect of Corbyn?
Welsh: Prif Weinidog, gostyngodd cynnyrch domestig gros 0.3 y cant ym mis Tachwedd, a gwn eich bod chi'n hoffi beio Brexit am unrhyw wendid yn yr economi. Fodd bynnag, onid yw'n ddadlennol ein bod ni wedi cael rhywfaint o ddata llawer cryfach ers yr etholiad? Er enghraifft, mae'r Halifax wedi dweud bod prisiau tai wedi codi gan 4 y cant ym mis Rhagfyr. Cynyddodd cydbwysedd optimistiaeth busnes Deloitte, a arolygodd brif swyddogion ariannol cwmnïau rhwng 13 Rhagfyr, sef y diwrnod ar ôl yr etholiad, wrth gwrs, a 6 Ionawr, o -35 y cant i +45 y cant. Maen nhw'n dweud bod hyn, a dyfynnaf, yn gynnydd digynsail o ran teimladau busnes. Prif Weinidog, onid yw'n amlwg erbyn hyn nad y posibilrwydd o Brexit oedd yr hyn a oedd yn dal yr economi yn ôl, ond y posibilrwydd o Corbyn?
English: I don't think that's true for a moment, Llywydd. I want the UK economy to be a success, because the Welsh economy will be a success alongside it. So where there are signs that the economy is strengthening and recovering, then of course those are to be welcomed. But the signs are by no means all in one direction. Not only did GDP data show the UK economy growing by just 0.1 per cent, it showed a 0.3 per cent fall in both manufacturing and in services. So the data on the UK economy is mixed. Where there are good signs, let's welcome them, and hope that they can be used to go on creating a successful economy, but it's far, far too early to draw any conclusions about whether the signs that are there of things strengthening will turn out to be the long-term trend, or the trend that we saw in GDP data yesterday - which some serious economists are suggesting are likely to see a formal recession in the UK economy in 2020 - whether that turns out to be the truth.
Welsh: Nid wyf i'n credu bod hynny'n wir am eiliad, Llywydd. Rwyf i eisiau i economi'r DU fod yn llwyddiant, oherwydd bydd economi Cymru'n llwyddiant ochr yn ochr â hi. Felly, lle ceir arwyddion bod yr economi'n cryfhau ac yn gwella, yna wrth gwrs mae'r rheini i'w croesawu. Ond nid yw'r arwyddion i gyd yn symud i'r un cyfeiriad o bell ffordd. Nid yn unig yr oedd data cynnyrch domestig gros yn dangos bod economi'r DU yn tyfu gan ddim ond 0.1 y cant, roedden nhw hefyd yn dangos gostyngiad o 0.3 y cant ym maes gweithgynhyrchu ac mewn gwasanaethau. Felly mae'r data ar economi'r DU yn gymysg. Pan geir arwyddion da, gadewch i ni eu croesawu, a gobeithio y gellir eu defnyddio i barhau i greu economi lwyddiannus, ond mae'n rhy gynnar o lawer i ddod i unrhyw gasgliadau ynghylch pa un a fydd yr arwyddion sydd yn bodoli o bethau'n cryfhau yn troi'n duedd hirdymor, neu'r duedd a welsom mewn data cynnyrch domestig gros ddoe - y mae rhai economegwyr pwysig yn awgrymu sy'n debygol o arwain at ddirwasgiad ffurfiol yn economi'r DU yn 2020 - pa un ai dyna fydd y gwirionedd yn y pen draw.
English: I thank the First Minister for his considered and thoughtful response. First Minister, when I first asked you about the fall in stamp duty commercial receipts following the introduction of land transaction tax, you said it was too early to draw any conclusions. We now have the definitive data in the 'Welsh taxes outlook' from the Office for Budget Responsibility, and they say that your pre-announcing rates and thresholds for LTT created challenges for their LTT forecasts, in particular with your 6 per cent supertax on commercial transactions over £1 million. They conclude that the final quarter's outturn for commercial stamp duty land tax paid to the UK Government in Q1 2018 was £20 million, or 25 per cent higher than they'd expected, as transactions were brought forward to avoid Welsh LTT. They also say that, in the first quarter of 2108, property transactions generally rose by 50 per cent relative to the first quarter of 2017, since forestalling was evident prior to the introduction of LTT. This included for higher value residential properties. Do you accept that pre-announcing those tax hikes was a mistake, as it brought forward property purchases, since people prefer to pay lower taxes to the UK Government than higher taxes to the Welsh Government?
Welsh: Diolchaf i'r Prif Weinidog am ei ymateb ystyriol a meddylgar. Prif Weinidog, pan ofynnais i chi y tro cyntaf am y gostyngiad i dderbyniadau masnachol y doll stamp ar ôl cyflwyno'r dreth trafodiadau tir, dywedasoch ei bod hi'n rhy gynnar i ddod i unrhyw gasgliadau. Erbyn hyn, mae gennym ni'r data pendant yn nogfen 'Welsh taxes outlook' y Swyddfa Cyfrifoldeb Cyllidebol, ac maen nhw'n dweud bod y ffaith eich bod chi wedi cyhoeddi cyfraddau a throthwyon treth trafodiadau tir ymlaen llaw wedi creu heriau i'w rhagolygon treth trafodiadau tir, yn enwedig o ran eich uwch-dreth o 6 y cant ar drafodion masnachol dros £1 filiwn. Maen nhw'n dod i'r casgliad bod alldro'r chwarter olaf ar gyfer treth dir y doll stamp masnachol a dalwyd i Lywodraeth y DU yn Ch1 2018 yn £20 miliwn, neu 25 y cant yn uwch nag yr oedden nhw'n ei ddisgwyl, gan fod trafodion yn cael eu dwyn ymlaen i osgoi treth trafodiadau tir Cymru. Maen nhw hefyd yn dweud bod trafodion eiddo wedi cynyddu gan 50 y cant yn gyffredinol yn ystod chwarter cyntaf 2018 o'u cymharu â chwarter cyntaf 2017, gan fod y broses o rag-dalu yn amlwg cyn cyflwyno'r dreth trafodiadau tir. Roedd hyn yn cynnwys eiddo preswyl gwerth uwch. A ydych chi'n derbyn mai camgymeriad oedd cyhoeddi'r codiadau treth hynny ymlaen llaw, gan ei fod wedi dwyn achosion o brynu eiddo ymlaen, gan ei bod yn well gan bobl dalu trethi is i Lywodraeth y DU na threthi uwch i Lywodraeth Cymru?
English: No, I don't accept for a moment that it was a mistake, Llywydd, it was done for very good reasons, and it was done particularly on the advice of the sector, who needed to be able to plan for the changes, needed to be able to plan for the fact that these were taxes that were now being discharged here in Wales, needed to make sure that they had plenty of time to be alert to any changes that this National Assembly would put on the statue book. Forestalling was always going to be a phenomenon of moving from one system to another; it was absolutely a phenomenon of the Scottish experience. There is a problem. The solution was not to delay announcing what we announced - the solution is for the UK Government to repay to us the windfall that they have now received, and we're in discussions with them about that, because the rules of the fiscal framework are clear that, if there are unexpected shifts of this sort and they can be attributed in the way that I agree - the Member is right in his attribution - then that money should be paid back to the Welsh coffers because that's where it belongs.
Welsh: Na, nid wyf i'n derbyn am eiliad ei fod yn gamgymeriad, Llywydd, fe'i gwnaed am resymau da iawn, ac fe'i gwnaed yn arbennig ar sail cyngor y sector, yr oedd angen iddo allu cynllunio ar gyfer y newidiadau, yr oedd angen iddo allu cynllunio ar gyfer y ffaith bod y rhain yn drethi a oedd yn cael eu casglu yng Nghymru bellach, ac yr oedd angen iddyn nhw wneud yn siŵr bod ganddyn nhw ddigon o amser i fod yn effro i unrhyw newidiadau y byddai'r Cynulliad Cenedlaethol hwn yn eu rhoi ar y llyfr statud. Roedd rhagbrynu bob amser yn mynd i fod yn ffenomen o symud o un system i'r llall; roedd yn sicr yn ffenomen o brofiad yr Alban. Mae yna broblem. Nid oedi cyn cyhoeddi'r hyn a gyhoeddwyd gennym oedd yr ateb - yr ateb yw i Lywodraeth y DU ad-dalu i ni yr arian annisgwyl y mae wedi ei dderbyn bellach, ac rydym ni'n cynnal trafodaethau gyda nhw am hynny, oherwydd mae rheolau'r fframwaith cyllidol yn eglur, os oes symudiadau annisgwyl o'r math hwn ac y gellir eu priodoli yn y ffordd yr wyf i'n cytuno - mae'r Aelod yn iawn yn ei briodoliad - yna dylid ad-dalu'r arian hwnnw i goffrau Cymru oherwydd dyna lle y dylai fod.
English: I thank the Member for that. Amongst the many economic investments we've made in Ogmore are Sunday services and new rolling stock on the Maesteg line; growth funding for businesses in Brynmenyn and Pontyclun; supporting 30 apprenticeships at Sony in Pencoed; and the revitalisation of Maesteg town hall with £3.5 million worth of investment.
Welsh: Diolchaf i'r Aelod am hynna. Ymhlith y buddsoddiadau economaidd niferus yr ydym ni wedi eu gwneud yn Ogwr mae gwasanaethau ar y Sul a cherbydau newydd ar reilffordd Maesteg; cyllid twf ar gyfer busnesau ym Mrynmenyn a Phont-y-clun; cefnogi 30 o brentisiaethau yn Sony ym Mhencoed; ac adfywio neuadd y dref Maesteg gyda gwerth £3.5 miliwn o fuddsoddiad.